31996R1381
L 179/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1381/96 НА КОМИСИЯТА
от 17 юли 1996 година
за изменение на Регламент (ЕИО) № 1859/82 относно избора на отчетни стопанства с цел определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. за създаване на система за събиране на земеделска счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕО) № 2801/95 (2), и по-специално член 4, параграф 4 и член 6, параграф 2 от него,
като има предвид, че Регламент (ЕИО) № 1859/82 на Комисията (3), последно изменен с Регламент (ЕИО) № 3549/92 (4), установява прага на икономическия размер на отчетните стопанства, попадащи в полето на наблюдение на системата за земеделска счетоводна информация, и броя на отчетните стопанства, които трябва да бъдат подбрани за всеки район за всяка една отчетна година; като има предвид, че в горепосочения регламент следва да бъдат направени изменения, така че да се установи прагът на икономическия размер на отчетните стопанства в Австрия, Финландия и Швеция, за да се обхване полето на проучване за тези земеделски стопанства; като има предвид, че броят на отчетните стопанства, които трябва да бъдат подбрани за всеки район в горепосочените държави-членки и в Испания и Португалия също следва да бъде установен за отчетната 1995 година и за следващите отчетни години;
като има предвид, че мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1859/82 се изменя както следва:
1.
Член 2 се заменя със следния текст:
„Член 2
За отчетната 1995 година (период от 12 последователни месеца, започващ в периода между 1 януари и 1 юли 1995 г.) и за следващите отчетни години прагът на икономическия размер, посочен в член 4 на Регламент 79/65/ЕИО в ЕЕР по смисъла на приложение III към Решение 85/377/ЕИО на Комисията (5) е, както следва:
-
Нидерландия:
16 ЕЕР
-
Белгия:
12 ЕЕР
-
Германия:
8 ЕЕР
-
Франция:
8 ЕЕР
-
Люксембург:
8 ЕЕР
-
Австрия:
8 ЕЕР
-
Финландия:
8 ЕЕР
-
Швеция:
8 ЕЕР
-
Обединеното кралство (с изключение на Северна Ирландия):
8 ЕЕР
-
Северна Ирландия:
4 ЕЕР
-
Дания:
4 ЕЕР
-
Ирландия:
2 ЕЕР
-
Италия:
2 ЕЕР
-
Гърция:
2 ЕЕР
-
Испания:
2 ЕЕР
-
Португалия:
1 ЕЕР
2.
Приложение I към Регламент (ЕИО) № 1859/82 се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от началото на 1995 отчетна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 юли 1996 година.